**หลักสูตรบริหารธุรกิจบัณฑิต**

**สาขาวิชาระบบสารสนเทศทางคอมพิวเตอร์**

**(หลักสูตรปรับปรุง พ.ศ. 2563)**

**ชื่อสถาบันอุดมศึกษา**  มหาวิทยาลัยเทคโนโลยีราชมงคลอีสาน

***วิทยาเขต/คณะ/สาขา***

*วิทยาเขตขอนแก่น*

*คณะบริหารธุรกิจและเทคโนโลยีสารสนเทศ*

*สาขาระบบสารสนเทศ*

**หมวดที่ 1 ข้อมูลทั่วไป**

1. **ชื่อหลักสูตร**

1.1 ชื่อภาษาไทย หลักสูตรบริหารธุรกิจบัณฑิต

สาขาวิชาระบบสารสนเทศทางคอมพิวเตอร์

1.2 ชื่อภาษาอังกฤษ Bachelor of Business Administration

Program in Computer Information System

1. **ชื่อปริญญา**

2.1 ชื่อเต็มภาษาไทย บริหารธุรกิจบัณฑิต (ระบบสารสนเทศทางคอมพิวเตอร์)

2.2 ชื่อย่อภาษาไทย บธ.บ. (ระบบสารสนเทศทางคอมพิวเตอร์)

2.3 ชื่อเต็มภาษาอังกฤษ Bachelor of Business Administration

(Computer Information System)

2.4 ชื่อย่อภาษาอังกฤษ B.B.A. (Computer Information System)

1. **วิชาเอก**

3.1 ระบบสารสนเทศทางคอมพิวเตอร์ – พัฒนาซอฟต์แวร์

3.2 ....

1. **จำนวนหน่วยกิตที่เรียนตลอดหลักสูตร**

ไม่น้อยกว่า 136 หน่วยกิต

1. **รูปแบบของหลักสูตร**

5.1 รูปแบบ

หลักสูตรระดับปริญญาตรี หลักสูตร 4 ปี

5.2 ภาษาที่ใช้

ภาษาไทย

5.3 การรับเข้าศึกษา

รับนักศึกษาไทยหรือนักศึกษาต่างประเทศที่ใช้ภาษาไทยได้ดี

5.4 ความร่วมมือกับสถาบันอื่น

หลักสูตรเฉพาะของมหาวิทยาลัยเทคโนโลยีราชมงคลอีสาน

5.5 การให้ปริญญาแก่ผู้สำเร็จการศึกษา

ให้ปริญญาเพียงสาขาวิชาเดียว

1. **สถานภาพของหลักสูตรและการพิจารณาอนุมัติ/เห็นชอบหลักสูตร**

☑ หลักสูตรปรับปรุง พ.ศ. 2563

- เปิดดำเนินการเรียนการสอนตามหลักสูตรตั้งแต่ ภาคการศึกษาที่ 1 ปีการศึกษา 2563 เป็นต้นไป

- สภาวิชาการ เห็นชอบให้นำเสนอหลักสูตรต่อสภามหาวิทยาลัย ในการประชุม

ครั้งที่ 5 / 2558 วันที่ 11 - 12 เดือน มิถุนายน พ.ศ. 2558

- สภามหาวิทยาลัย เห็นชอบหลักสูตรในการประชุม ครั้งที่ 5/2558

วันที่ 8 เดือน กรกฎาคม พ.ศ 2558

* สภาวิชาการ เห็นชอบให้นำเสนอหลักสูตรต่อสภามหาวิทยาลัย ในการประชุมครั้งที่ 2/2559 วันที่ 25 เดือน กุมภาพันธ์ พ.ศ. 2559

1. **ความพร้อมในการเผยแพร่หลักสูตรคุณภาพและมาตรฐาน**

คาดว่าจะได้รับการเผยแพร่ว่าเป็นหลักสูตรที่มีคุณภาพและมาตรฐานตามประกาศกระทรวงศึกษาธิการเรื่อง มาตรฐานคุณวุฒิระดับปริญญาตรีสาขาคอมพิวเตอร์ พ.ศ. 2552 ในปีการศึกษา 2563

1. **อาชีพที่สามารถประกอบได้หลังสำเร็จการศึกษา**
2. 1) นักพัฒนาซอฟต์แวร์
3. 2) นักวิเคราะห์และออกแบบระบบคอมพิวเตอร์
4. 3) นักพัฒนาเว็บไซต์
5. 4) ผู้จัดการโครงการคอมพิวเตอร์
6. 5) นักวิชาการคอมพิวเตอร์
7. 6) ผู้จัดการฐานข้อมูล
8. 7) ผู้ตรวจสอบงานคอมพิวเตอร์
9. 8) นักวิเคราะห์ข้อมูล
10. 9) ประกอบธุรกิจส่วนตัว
11. 10) บุคลากรในองค์กรภาครัฐและเอกชน ฯลฯ
13. **เลขประจำตัวบัตรประชาชน ตำแหน่ง ชื่อ-สกุล และคุณวุฒิการศึกษาของอาจารย์ผู้รับผิดชอบหลักสูตร** จำนวน 5 คน
    1. สาขาวิชาระบบสารสนเทศ คณะบริหารธุรกิจและเทคโนโลยีสารสนเทศ วิทยาเขตขอนแก่น

|  |  |  |  |  |  |  |
| --- | --- | --- | --- | --- | --- | --- |
| เลขประจำตัวประชาชน | ตำแหน่ง  วิชาการ | ชื่อ-สกุล | คุณวุฒิ | สาขาวิชา | สถาบัน | ปีที่จบการศึกษา |
| 3550100507522 | อาจารย์ | นายพิชญะภาคย์  พิพิธพัฒน์ไพสิฐ | ปร.ด.  วท.ม.  บธ.บ. | สารสนเทศศึกษา  เทคโนโลยีสารสนเทศ  ระบบสารสนเทศ | มหาวิทยาลัยขอนแก่น  สถาบันเทคโนโลยีพระจอมเกล้าพระนครเหนือ  สถาบันเทคโนโลยี  ราชมงคล | 2560  2546  2540 |
| 3409900625600 | อาจารย์ | นางสาวปัทมากร  เนตยวิจิตร | ปร.ด.  วท.ม.  บธ.บ. | สารสนเทศ  ศึกษา  วิทยาการคอมพิวเตอร์  คอมพิวเตอร์ธุรกิจ | มหาวิทยาลัยขอนแก่น  มหาวิทยาลัยรังสิต  มหาวิทยาลัยภาคตะวันออกเฉียงเหนือ | 2557  2547  2540 |
| 1401000024185 | อาจารย์ | นางทรรศนีย์ ลุนราศรี | วท.ม.  บธ.บ. | เทคโนโลยีสารสนเทศ  ระบบสารสนเทศทางคอมพิวเตอร์ | มหาวิทยาลัยเทคโนโลยีพระจอมเกล้าพระนครเหนือ  มหาวิทยาลัยเทคโนโลยีราชมงคล ธัญบุรี | 2553  2551 |
| 1410100146664 | อาจารย์ | นางสาวสาวิตรี จูมเกตุ | วท.ม.  บธ.บ. | เทคโนโลยีสารสนเทศ  ระบบสารสนเทศทางคอมพิวเตอร์ | มหาวิทยาลัย  ขอนแก่น  มหาวิทยาลัยเทคโนโลยีราชมงคลอีสาน วิทยาเขตขอนแก่น | 2556  2554 |
| 1409900076090 | อาจารย์ | นางสาววิมลศรี  เกตุโสภณ | วท.ม.  วท.บ. | เทคโนโลยีสารสนเทศ  วิทยาการคอมพิวเตอร์ | มหาวิทยาลัย  ขอนแก่น  มหาวิทยาลัย  ขอนแก่น | 2551  2548 |

1. **สถานที่จัดการเรียนการสอน**

คณะบริหารธุรกิจและเทคโนโลยีสารสนเทศ

มหาวิทยาลัยเทคโนโลยีราชมงคลอีสาน วิทยาเขตขอนแก่น

1. **สถานการณ์ภายนอกหรือการพัฒนาที่จำเป็นต้องนำมาพิจารณาในการวางแผนหลักสูตร**

**11.1 สถานการณ์หรือการพัฒนาทางเศรษฐกิจ**

จากร่างแผนพัฒนาเศรษฐกิจและสังคมแห่งชาติฉบับที่ 11 (พ.ศ. 2555-2559) ที่สนับสนุนการพัฒนาอุตสาหกรรมและบริการภายใต้แนวคิดการพัฒนาเศรษฐกิจเชิงสร้างสรรค์ โดยใช้วิทยาศาสตร์ เทคโนโลยี และนวัตกรรมในการสร้างมูลค่าเพิ่มและทรัพย์สินทางปัญญาให้กับผลผลิตชุมชน ตลอดจนการพัฒนาเทคโนโลยีที่เหมาะสมในการจัดสิ่งแวดล้อม ระบบสารสนเทศนับเป็นส่วนหนึ่งที่ก่อให้เกิดทั้งโอกาสและภัยคุกคาม ทางด้านเศรษฐกิจ จึงจำเป็นต้องเตรียมพร้อมให้ทันต่อการเปลี่ยนแปลงดังกล่าว ซึ่งต้องมีการจัดการองค์ความรู้อย่างเป็นระบบและการใช้สารสนเทศที่เหมาะสม รวมทั้งยุทธศาสตร์ของเทคโนโลยีสารสนเทศและการสื่อสารของประเทศไทย พ.ศ. 2554-2563 (IC72020) ที่กำหนดทิศทางและการพัฒนา ICT เพื่อพัฒนาเศรษฐกิจและสังคมของประเทศไทย ซึ่งต้องการบุคลากรด้านระบบสารสนเทศที่มีคุณภาพเป็นจำนวนมาก

อีกทั้งการรวมกลุ่มของประเทศในอาเซียนเป็นประชาคมเศรษฐกิจอาเซียน (ASEAN Economic Community: AEC) มีจุดมุ่งหมายหลักเพื่อนำอาเซียนไปสู่การเป็นตลาดและฐานการผลิตร่วมกัน ภาคธุรกิจและภาคอุตสาหกรรมถือเป็นภาคบริการหนึ่งที่มีการเปิดการค้าเสรีอย่างเต็มรูปแบบในปี 2558 ซึ่งองค์กรธุรกิจทั้งขนาดเล็ก กลาง ใหญ่ ต่างต้องการองค์ความรู้ เทคนิค เทคโนโลยี ที่จะสร้างเสริมความสามารถในการแข่งขัน ทั้งนี้ เทคโนโลยีสารสนเทศ เครือข่ายการสื่อสาร การประมวลผลข้อมูลและสารสนเทศ ล้วนเป็นเครื่องมือที่มีความจำเป็นและสำคัญอย่างยิ่ง ในการสร้างความสามารถในการแข่งขันให้แก่องค์กรธุรกิจในระดับต่าง ๆ

สาขาวิชาระบบสารสนเทศได้เล็งเห็นความสำคัญของการใช้เทคโนโลยีสารสนเทศกับการพัฒนาประเทศในด้านต่างๆ จึงได้พัฒนาหลักสูตร โดยมุ่งเน้นผลิตบัณฑิตที่มีความรู้ ความชำนาญทางระบบสารสนเทศที่มีความสามารถในการวิเคราะห์ ออกแบบ ดำเนินการและบริหารจัดการระบบสารสนเทศในองค์กรได้เป็นอย่างดี และมีความพร้อมที่จะพัฒนาตนเองให้ทันกับการเปลี่ยนแปลงเทคโนโลยีด้านนี้ที่มีการพัฒนาไปอย่างรวดเร็ว

**11.2 สถานการณ์หรือการพัฒนาทางสังคม วัฒนธรรมและสิ่งแวดล้อม**

การใช้งานระบบสารสนเทศ ทั้งคอมพิวเตอร์และระบบสื่อสารผ่านอินเทอร์เน็ตที่มีความกว้างขวางครอบคลุมพื้นที่สาธารณะ ยังอาจมีภัยคุกคามที่อาจเกิดขึ้นกับการดำเนินธุรกิจจากระบบดังกล่าว อาทิเช่น การรุกรานข้อมูล ความลับทางการค้า ความเสียหายที่อาจเกิดขึ้น ทั้งซอฟต์แวร์และฮาร์ดแวร์โดยเฉพาะข้อมูล สารสนเทศ ซึ่งภัยดังกล่าวอาจเกิดขึ้นได้ทั้งจากภายนอกและภายในองค์กรด้วยความตั้งใจและความพลั้งเผลอ สถิติด้านอาชญากรรม การกระทำความผิดทางคอมพิวเตอร์และในระบบธุรกรรมทางอิเล็กทรอนิกส์เกิดเพิ่มขึ้นมากมายตามปริมาณการใช้งาน

การวางแผนหลักสูตรจึงต้องคำนึงถึงการเปลี่ยนแปลงด้านสังคมยุคการสื่อสารไร้พรมแดน และการใช้คอมพิวเตอร์ทุกหนทุกแห่ง (Ubiquitous Computing) การใช้เครือข่ายความเร็วสูงและอินเทอร์เน็ต ซึ่งเป็นสิ่งปกติธรรมดาในหลาย ๆ ประเทศ สำหรับประเทศไทยก็มีการขยายตัวอย่างต่อเนื่อง การใช้งานอุปกรณ์คอมพิวเตอร์ในรูปแบบต่าง ๆ มีการเพิ่มขึ้นอย่างรวดเร็ว อีกทั้งยังมีราคาและค่าใช้จ่ายที่ต่ำลง เช่น โทรศัพท์เคลื่อนที่แบบสมาร์ทโฟนและเครื่องคอมพิวเตอร์โน้ตบุคส์ เครือข่ายโทรศัพท์เคลื่อนที่สมัยใหม่มีความเร็วสูงเพียงพอต่อการใช้สื่อสารแบบสื่อประสมได้ และเครือข่ายไร้สายความเร็วสูงซึ่งจะนำไปสู่สังคมที่มีการใช้คอมพิวเตอร์ทุกหนทุกแห่งตลอดเวลา ทำให้เกิดการเปลี่ยนแปลงทางสังคมและวัฒนธรรมเป็นอย่างมาก ทั้งนี้จำเป็นจะต้องใช้นักเทคโนโลยีสารสนเทศจำนวนมาก ที่มีความเป็นมืออาชีพ มีความเข้าใจในผลกระทบทางสังคมและวัฒนธรรม มีคุณธรรม จริยธรรม ที่จะช่วยชี้นำและขับเคลื่อนให้การเปลี่ยนแปลงนี้เป็นไปในรูปแบบที่สอดคล้องและเหมาะสมกับวิถีชีวิตของสังคมไทย

จากความกว้างขวางครอบคลุมการดำเนินธุรกิจขององค์กรต่างๆ ของภาคเอกชนและภาครัฐ นักระบบสารสนเทศที่จะทำงานให้แก่องค์กรจะต้องเป็นผู้ที่มีความรู้ ความสามารถทางด้านระบบสารสนเทศและความเข้าใจในระบบขององค์กร ตลอดจนสามารถวางระบบงานสารสนเทศให้กับองค์กร ปรับใช้เทคโนโลยีใหม่ทำให้เกิดนวัตกรรมทางด้านธุรกิจให้กับองค์กรได้ สามารถทำงานได้อย่างมีประสิทธิภาพและปฏิบัติงานให้แก่องค์กรด้วยคุณธรรมและจริยธรรมในวิชาชีพ มีความเข้าใจในผลกระทบของเทคโนโลยีใหม่ที่มีต่อสังคมและวัฒนธรรม

1. **ผลกระทบจากข้อ 11 ต่อการพัฒนาหลักสูตรและความเกี่ยวข้องกับพันธกิจของมหาวิทยาลัย**

12.1 การพัฒนาหลักสูตร

ผลกระทบจากสถานการณ์ภายนอก จึงจำเป็นต้องพัฒนาหลักสูตรในเชิงรุกที่มีศักยภาพและสามารถปรับเปลี่ยนได้ตามวิวัฒนาการของเทคโนโลยีสารสนเทศ และรองรับการแข่งขันทางธุรกิจทั้งภายในประเทศไทยและต่างประเทศในทุกระดับ โดยการผลิตบุคลากรด้านระบบสารสนเทศทางคอมพิวเตอร์ที่มีความพร้อมที่จะปฏิบัติงานในองค์กรทางธุรกิจได้ทันที และมีศักยภาพสูงในการพัฒนาตนเองให้เข้ากับลักษณะงานทั้งด้านวิชาการและวิชาชีพ มีความเข้าใจในสถานการณ์ทางธุรกิจสามารถพัฒนาและนำเทคโนโลยีที่เหมาะสมเข้ามาใช้ให้เป็นข้อได้เปรียบหรือสร้างความสามารถในการดำเนินงานขององค์กร รวมถึงดูแลระบบประมวลผลให้สามารถทำงานอย่างมีประสิทธิภาพ มีความสามารถในการปรับตัวเรียนรู้เทคโนโลยีใหม่ๆ เพื่อนำมาประยุกต์ใช้กับองค์กรธุรกิจ ตลอดจนมีคุณธรรมและจรรยาบรรณในวิชาชีพ ซึ่งเป็นไปตามนโยบายและวิสัยทัศน์ของมหาวิทยาลัยด้านมุ่งสู่ความเป็นเลิศในเทคโนโลยีพร้อมปฎิบัติงานและการผลิตบัณฑิตที่เก่งและดี

12.2 ความเกี่ยวข้องกับพันธกิจของมหาวิทยาลัย

ผลกระทบจากสถานการณ์หรือการพัฒนาทางสังคมและวัฒนธรรม มีต่อพันธกิจของมหาวิทยาลัยที่มุ่งสู่ความเป็นเลิศในเทคโนโลยีและการวิจัย และมุ่งธํารงปณิธานในการสร้างบัณฑิตที่เก่งและดี กอปรกับการพัฒนาหลักสูตรจึงต้องเน้นและส่งเสริมการใช้เทคโนโลยีที่คํานึงถึงคุณธรรมจริยธรรมทางวิชาชีพใส่ใจถึงผลกระทบต่อผู้บริโภคและสังคมภายใต้วัฒนธรรมไทย โดยยังคงการใช้เทคโนโลยีที่ทันสมัยและเปลี่ยนแปลงไปตามการเปลี่ยนแปลงทางเทคโนโลยี เพื่อพัฒนาเทคโนโลยีสารสนเทศให้สอดคล้องกับบริบทการเปลี่ยนแปลงด้านต่าง ๆ นี้ จำเป็นต้องมีความพร้อมทั้งทางด้านวิชาการและประสบการณ์จากการทำงาน จึงจะสามารถนำองค์ความรู้มาพัฒนาประเทศและสังคมต่อไป

1. **ความสัมพันธ์กับหลักสูตรอื่นที่เปิดสอนในคณะ/สาขาวิชาอื่นของมหาวิทยาลัย**

หลักสูตรบริหารธุรกิจบัณฑิต สาขาวิชาระบบสารสนเทศทางคอมพิวเตอร์ มีความสัมพันธ์กับหลักสูตรอื่นและหลักสูตรในคณะ ดังนี้

* 1. กลุ่มวิชา/รายวิชาในหลักสูตรที่เปิดสอนโดยคณะ/สาขาวิชา/หลักสูตรอื่น

กลุ่มวิชา/รายวิชาที่เป็นหมวดวิชาศึกษาทั่วไป นักศึกษาต้องไปเรียนในคณะ/สาขา วิชาอื่น ประกอบด้วย รายวิชาทางด้าน สังคมศาสตร์ มนุษยศาสตร์ วิทยาศาสตร์และคณิตศาสตร์ และวิชาภาษาอังกฤษ

กลุ่มวิชา/รายวิชาที่เป็นหมวดวิชาเฉพาะ กลุ่มวิชาชีพพื้นฐาน

1. 13.2 กลุ่มวิชา/รายวิชาในหลักสูตรที่เปิดสอนให้สาขาวิชา/หลักสูตรอื่นต้องมาเรียน

กลุ่มวิชา/รายวิชาที่เปิดสอนในหลักสูตรนี้ นักศึกษาทุกสาขาวิชาในคณะบริหารธุรกิจและเทคโนโลยีสารสนเทศ กำหนดให้รายวิชาโปรแกรมสำเร็จรูปทางธุรกิจเป็นวิชาชีพพื้นฐาน และยังสามารถเลือกในบางรายวิชาตามความสนใจของแต่ละบุคคล ทั้งนี้นักศึกษาต่างคณะก็สามารถเลือกเรียนเป็นวิชาเลือกเสรีได้

13.3 การบริหารจัดการ

ในการจัดการเรียนการสอนจะมีการประสานงานกับคณะอื่น ๆ ที่จัดรายวิชาซึ่งนักศึกษาในหลักสูตรนี้ต้องไปเรียน โดยมีการวางแผนร่วมกันระหว่างผู้เกี่ยวข้อง ได้แก่ ผู้บริหารและอาจารย์ผู้สอนซึ่งอยู่ต่างคณะ เพื่อกำหนดเนื้อหาและกลยุทธ์การสอน ตลอดจนการวัดและประเมินผล ทั้งนี้ เพื่อให้นักศึกษาได้บรรลุผลการเรียนรู้ตามหลักสูตร ในส่วนของนักศึกษาที่เลือกเรียนในรายวิชาเลือกเสรี จะต้องมีการประสานกับคณะต้นสังกัด เพื่อให้ทราบถึงผลการเรียนรู้ของนักศึกษาว่าสอดคล้องกับหลักสูตรที่เรียนหรือไม่ มีการดำเนินการโดยคณะกรรมการบริหารหลักสูตรในการวางแผนและกำกับดูแลหลักสูตร และดำเนินงานด้านวิชาการภายใต้กฎข้อบังคับของมหาวิทยาลัยฯ ได้แก่ การควบคุมดูแลด้านเนื้อหาสาระ การจัดการเรียนการสอน พิจารณาความสอดคล้องกับมาตรฐานคุณวุฒิสาขาวิชาคอมพิวเตอร์ (มคอ. 1)