หมวดที่ 2 ข้อมูลเฉพาะของหลักสูตร

1. ปรัชญา ความสำคัญ และวัตถุประสงค์ของหลักสูตร
   1. ปรัชญา ความสำคัญ

เพื่อผลิตบัณฑิตนักปฏิบัติด้านระบบสารสนเทศ ให้เป็นผู้มีความรู้ ความเชี่ยวชาญ และสามารถนำมาประยุกต์ใช้งานทางด้านธุรกิจ มีความเป็นผู้นำ มีทักษะในการทำงานเป็นทีม มีคุณธรรมจริยธรรม และจรรยาบรรณทางวิชาชีพ

1.2 วัตถุประสงค์ของหลักสูตร

1.2.1 เพื่อผลิตบุคลากรที่มีความรู้ ความสามารถเพื่อปฏิบัติงานในหน้าที่ ผู้พัฒนาและจัดการระบบสารสนเทศในหน่วยงาน ผู้พัฒนาซอฟต์แวร์ในตำแหน่งต่าง ๆ ผู้บริหารหน่วยงาน นักวิชาการ วิทยากร และพนักงานเจ้าหน้าที่ในสาขาที่ได้ศึกษามา

1.2.2 ผลิตบุคลากรให้เป็นผู้มีความรู้ มีทักษะในการทำงานเป็นทีม ความสามารถในการปฏิบัติงานบริหารและงานวิชาการที่มีความรู้ความสามารถในงานบริหารทั่วไปและการบริหาร งานที่เกี่ยวกับการวิจัยข้อมูล การวางแผน การออกแบบ การควบคุม การตัดสินใจในทางเทคนิค เข้าใจวิธีการใช้ข้อมูลและสารสนเทศให้เป็นประโยชน์ต่อการดำเนินงานบริหาร การพัฒนาซอฟต์แวร์ การจัดการสารสนเทศในหน่วยงาน และวิธีการดำเนินงานเกี่ยวกับการใช้เทคโนโลยีสารสนเทศในธุรกิจด้านต่าง ๆ

1.2.3 เพื่อฝึกอบรมให้มีความคิดริเริ่มมีกิจวิสัยในการค้นคว้า การวิจัย ปรับปรุงตนเองให้ก้าวหน้าอยู่เสมอ แก้ไขปัญหาและตัดสินใจโดยการใช้หลักการและเหตุผล อำนวยการและปฏิบัติการด้วยหลักวิชาการที่มีการวางแผนการปฏิบัติงาน และการควบคุมงานอย่างมีประสิทธิภาพ ก่อให้เกิดผลสัมฤทธิ์ตามเป้าหมายอย่างประหยัดรวดเร็วตรงต่อเวลาและมีคุณภาพ สามารถวัดผลงานนั้นได้ทั้งเชิงคุณภาพและปริมาณ

1.2.4 เพื่อปลูกฝังจิตสำนึกทางด้านความรับผิดชอบต่อหน้าที่ มีคุณธรรม มีจริยธรรม มีระเบียบวินัยและความซื่อสัตย์สุจริต ความขยันหมั่นเพียรตรงต่อเวลา มีความสำนึกในจรรยาวิชา ชีพและความรับผิดชอบต่อสังคมและประเทศชาติ ให้เป็นบุคคลที่ทั้งมีความเก่ง มีความดีและมีวินัย

1. แผนพัฒนาปรับปรุง

| **แผนการพัฒนา/ เปลี่ยนแปลง** | **กลยุทธ์** | **หลักฐาน/ตัวบ่งชี้** |
| --- | --- | --- |
| 1. พัฒนาหลักสูตรตามมาตรฐานคุณวุฒิระดับปริญญาตรี สาขาคอมพิวเตอร์ พ.ศ. 2552 | - พัฒนาหลักสูตรโดยมีพื้นฐานจากหลักสูตรในระดับสากล (ACM/IEEE)  - การเลือกอาจารย์ประจำหลักสูตร/ อาจารย์ผู้รับผิดชอบหลักสูตรเป็นไปตามประกาศกระทรวงศึกษาธิการ โดยมีคณะกรรมการประจำคณะและคณบดีเป็นผู้กำกับดูแลและคอยให้คำแนะนำ รวมถึงกำหนดนโยบายปฏิบัติ  - อาจารย์ประจำหลักสูตร / อาจารย์ผู้รับผิดชอบหลักสูตร ดำเนินการวางแผนการจัดการเรียนการสอนร่วมกับผู้บริหารคณะและอาจารย์ผู้สอน ติดตามรวบรวมข้อมูลเพื่อใช้ในการปรับปรุงพัฒนาหลักสูตรโดยกระทำทุกปีอย่างต่อเนื่อง  - มีระบบประกันคุณภาพการศึกษาภายในที่มีการตรวจประเมินผลทุกปีการศึกษาและนำผลการประเมินมาปรับปรุงให้ดำรงไว้ซึ่งมาตรฐานหลักสูตรของสำนักงานคณะกรรมการการอุดมศึกษาและองค์กรวิชาชีพ  - เชิญผู้เชี่ยวชาญทั้งภาครัฐและเอกชนมามีส่วนร่วมในการพัฒนาหลักสูตร | - เอกสารปรับปรุงหลักสูตร  - รายงานผลการประเมินหลักสูตรจาก สกอ.  - รายงานการประชุมกรรมการบริหารคณะ และ รายงานการประชุมสาขา  - เอกสารการประกันคุณภาพภายใน เช่น มคอ.3 มคอ. 5 มคอ.7 |
| 2. พัฒนาหลักสูตรให้  สอดคล้องกับความ  ต้องการของผู้ใช้บัณฑิต | - ติดตามความเปลี่ยนแปลง  ความต้องการของผู้ประกอบ การด้านการบริหารจัดการองค์กร/ธุรกิจ ในทุกปี | - รายงานผลการประเมินความพึงพอใจในการใช้บัณฑิตของผู้ประกอบการประจำปี  - ผู้ใช้บัณฑิตมีความพึงพอใจในด้านทักษะ ความรู้ ความ สามารถในการทำงาน โดยเฉลี่ยในระดับดี  - งานวิจัยประกอบการพัฒนาหลักสูตร เรื่อง ปัจจัยที่มีผลต่อผลสัมฤทธิ์ทางการศึกษาของบัณฑิตสาขาระบบสารสนเทศมหาวิทยาลัยเทคโนโลยีราชมงคลอีสาน |
| 3. พัฒนาบุคลากร ทรัพยากรให้สอดคล้องกับหลักสูตร | - มีการจัดสรรทรัพยากรเพื่อพัฒนาการเรียนการสอน เช่น ห้องปฏิบัติการคอมพิวเตอร์ ห้องสมุด ห้องสืบค้น ฐานข้อมูลวิชาการทางอินเทอค์เน็ต  - สนับสนุนบุคลากรด้านการเรียนการสอน ให้ทำวิจัยและบริการวิชาการแก่องค์กรภายนอก  - สนับสนุนบุคลากรให้มีคุณวุฒิและตำแหน่งทางวิชาการสูงขึ้น  - สนับสนุนให้อาจารย์เข้าฝึกอบรมเพื่อเพิ่มพูนความรู้ในสาขาวิชาชีพอย่างต่อเนื่องทุกปี | - รายงานครุภัณฑ์ประจำคณะ  - ปริมาณงานวิจัยและงานบริการวิชาการต่ออาจารย์ในหลักสูตร  - ปริมาณอาจารย์ประจำที่ดำรงตำแหน่งทางวิชาการ  - รายงานการเข้าฝึกอบรมทักษะวิชาชีพของอาจารย์ |